Af RitstjórnÞann 12. janúar 2020 Síðast uppfært 12. janúar 2020 Það kom verulega óvart að sjá að fyrrum formaður Samfylkingarinnar Oddný Harðardóttir hafi tekið þátt í þessum skollaleik ráðherra . Í lögum um stjórn fiskveiða er að finna ákveðið hámark um hve mikið einstaka fyrirtæki og tengdir aðilar mega hafa yfir að ráða af aflaheimildum . Fyrir stjórnvöld ætti að vera afar einfalt að fylgja eftir umræddu ákvæði ef vilji væri fyrir hendi og skýra þau út frá almennum viðmiðum . Vanhæfi Samherjaráðherrann , Kristján Þór Júlíusson kynnir nú á heimasíðu ráðuneytisins tillögur um hvað teljist tengdir aðilar í sjávarútvegi . Það verður að segjast eins og er að með tillögunum er Kristján Þór að færa Samherja og stærstu kvótaþegunum , sæta rjómakaramellu . Í stað þess að nota fyrirmyndir í íslenskum lögum eða alþjóðlegum reglum , um hæfi og skilgreiningar um tengda aðila , þá eru ítrekuð sérsaumuð bómullarákvæði fyrir vinina , sem er að finna í núgildandi lögum . Samkvæmt þeim , þá teljast hvorki bræðurnir Hjálmar og Guðmundur Kristjánssynir í Brimi né Þorsteinn Már Baldvinsson og fyrrverandi eiginkona hans tengdir aðilar , en teldust vanhæf ef almennar vanhæfisreglur laga væru látin gilda um tengsl þeirra . Samkvæmt sérsaumnum , þá fæ ég ekki séð betur en að Síldarvinnslan og Samherji geti talist algerlega ótengdir aðilar þó svo að Samherji eigi tæpan helming í félaginu og Þorsteinn Már ráði því sem hann vill á þeim bænum , þar sem eignarhaldið fer ekki yfir 50% . Ef sú skilgreining væri notuð sem finna má í lögum fjármálafyrirtæki , þá teljast náin tengsl vera til staðar þegar eignarhaldið nær 20% eða meira af hlutafé fyrirtækja og Síldarvinnslan og Samherji ekki einungis tengd heldur tengd nánum böndum . Það kom verulega óvart að sjá að fyrrum formaður Samfylkingarinnar Oddný Harðardóttir hafi tekið þátt í þessum skollaleik ráðherra , að festa í sessi bómullarreglur fyrir vinina .